open-index/open-wikipedia-markdown huggingface dataset:
பல்மைய மாதிரி

**பல்மைய மாதிரி** என்பது ஒரு வகை நகர்ப்புற அமைப்பு மாதிரி ஆகும். சௌன்சி ஹாரிஸ் (Chauncy Harris), எட்வார்டு உல்மன் (Edward Ullman) ஆகியோர் 1945 ஆம் ஆண்டில் தாமெழுதிய "நகரங்களின் இயற்கை" (The Nature of Cities) என்னும் கட்டுரையில் இந்த மாதிரியை முன்வைத்தனர். நகரங்கள் மைய வணிகப் பகுதிகளை மையமாகக் கொண்டு தோற்றம் பெறலாம் ஆயினும், ஒரே வகை நிலப் பயன்பாட்டையும், நிதித் தேவைகளையும் கொண்ட தொழில் முயற்சிகள் ஒன்றுக்கொன்று அருகாமையில் நிறுவப்படுகின்றன. இப்படியான சேர்க்கைகள் தமது அயலின் இயல்புகளில் செல்வாக்குச் செலுத்துகின்றன. விடுதிகளும், உணவகங்களும் வானூர்தி நிலையங்களுக்கு அருகில் நிறுவப்படுவது இதற்கு எடுத்துக்காட்டு ஆகும். இவ்வாறான மையங்களின் எண்ணிக்கையும், வகைகளும் நகரங்களின் வளர்ச்சியைக் குறிப்பனவாக அமைகின்றன.

மகிழுந்து பயன்படுத்துவோர் அதிகரித்து இருப்பதனால், மக்கள் போக்குவரத்துச் செய்வதற்குக் கூடிய வசதிகளைக் கொண்டிருப்பர் என்னும் எண்ணக்கருத்தின் அடிப்படையிலேயே இக் கோட்பாடு உருவானது. இவ்வாறான அதிகரித்த போக்குவரத்து வசதிகளினாலேயே வட்டார மையங்கள் சிறப்பாக்கம் பெறக்கூடியதாக இருந்தது. கனரகத் தொழில் பகுதிகள், வணிகப் பூங்காக்கள் போன்றவை இவற்றுக்கு எடுத்துக்காட்டுகள். பெரியனவும், விரிவடைந்து வருவனவுமான மாநகரங்களுக்கே இம் "மாதிரி" பொருத்தமாகக் காணப்படுகின்றது. நகரத்தின் விரிவாக்கத்துக்குத் தொடக்கப் புள்ளிகளாக அமையும் இத்தகைய மையங்களின் எண்ணிக்கை பல்வேறு நிலைமைகளிலும், வரலாற்றுக் காரணிகளிலும் தங்கியுள்ளது. பின் வருவன பல மையங்கள் உருவாவதற்குக் காரணமாகின்றன:

# சில நகர்ப்புறச் செயற்பாடுகளுக்குத் துறைமுகங்கள், தொடருந்து நிலையங்கள் போன்ற சிறப்பு வசதிகள் தேவையாக உள்ளன.
# சில செயற்பாடுகள் ஒன்றிலிருந்து ஒன்று விலகி இருக்க முயல்கின்றன. எடுத்துக்காட்டாக, கனரகத் தொழிற்சாலைகளையும், வானூர்தி நிலையங்களையும் குறிப்பிடலாம்.
# சில செயற்பாடுகள் ஒன்றையொன்று சார்ந்து பயன் பெறுவனவாக உள்ளன. கல்வி நிறுவனங்கள், நூல் விற்பனை நிலையங்கள் போன்றவை இவ்வாறானவை.

## இவற்றையும் பார்க்கவும்
* நகர்ப்புற அமைப்பு
* ஒருமைய வலய மாதிரி
* ஆரைத்துண்டு மாதிரி
* ஒழுங்கற்ற கோல மாதிரி

பகுப்பு:நகரத் தளவமைப்பு மாதிரிகள்
பகுப்பு:நில மேலாண்மை
தெறுழ்வீ

தெறுழ் என்னும் மலர் சொல்லமைதியில் எறுழம் என்னும் மலரைப் போன்றது. 
தெறுழ் மலர் மழை தொடங்கும் காலத்தில் புதர் புதராகப் பூத்துக் குலுங்கும் எனச் சங்கப்பாடல் தெரிவிக்கிறது.
;வீ
:பூத்தபின் ஒருநாள் மட்டுமே வாழ்ந்து நிலத்தில் கொட்டிவிடும் பூக்களுக்கு 'வீ' என்று பெயர்.
;நறைநிறம்
:நறை என்பது பழங்களை நுரைக்கும்படி ஊறவைத்து இறக்கும் மணமுள்ள கள் (wine). இதன் நிறந்தான் தெறுழ் மலரின் நிறம்.  
## இவற்றையும் பார்க்க
:சங்ககால மலர்கள்
## அடிக்குறிப்பு

பகுப்பு:சங்க கால மலர்கள்
த டிபார்ட்டட் (திரைப்படம்)

***த டிபார்ட்டட் (The Departed)*** 2006 இல் வெளியான அமெரிக்க திரைப்படமாகும். பிராட் பிட், பிராடு கிரே, கிரஹாம் கிங் ஆகியோரால் தயாரிக்கப்பட்டு மார்ட்டின் ஸ்கோர்செசி ஆல் இயக்கப்பட்டது. லியோனார்டோ டிகாப்ரியோ, மேட் டாமன், ஜேக் நிக்கல்சன், மார்க் வால்பேர்க், மார்டின் சீன், ரே வின்ஸ்டன், வெராபார்மிகா, அலெக் பால்டுவின் ஆகியோர் நடித்துள்ளனர். இத்திரைப்படம் ஐந்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.

## விருதுகள்
### [[79ஆம் அகாதமி விருதுகள்|அகாதமி விருதுகள்]]
#### வென்றவை
* சிறந்த திரைப்படத்திற்கான அகாதமி விருது
* சிறந்த இயக்குனருக்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த அசல் திரைக்கதைக்கான அகாதமி விருது

#### பரிந்துரைக்கப்பட்டவை
* சிறந்த துணை நடிகருக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2006 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
கிராஷ் (திரைப்படம்)

*** கிராஷ் ()*** 2005 இல் வெளியான அமெரிக்கத் திரைப்படமாகும். பவுல் ஹக்கிஸ் ஆல் தயாரித்து இயக்கப்பட்டது. 
டான் சிடில், சாண்ட்ரா புல்லக், மாட் தில்லான், ஜென்னிபர் எஸ்பொசிடோ, மைக்கேல் பெனா, பிரெண்டன் பிரேசர், லூடகிரிஸ் பிரிட்ஜஸ், டேர்ரன்ஸ் ஹாவர்ட், ரையன் பில்லிப்ஸ், லாரென்ஸ் டேட், தாண்டி நியூட்டன் ஆகியோர் நடித்துள்ளனர். 
இத்திரைப்படம் ஆறு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2005 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
மில்லியன் டாலர் பேபி (திரைப்படம்)

***மில்லியன் டாலர் பேபி (Million Dollar Baby)*** 2004 இல் வெளியான அமெரிக்க விளையாட்டு-நாடகத் திரைப்படமாகும். கிளின்ட் ஈஸ்ட்வுட் ஆல் தயாரித்து இயக்கப்பட்டது. கிளின்ட் ஈஸ்ட்வுட், ஹிலாரி ஸ்வாங்க், மார்கன் ஃபிரீமன் ஆகியோர் நடித்துள்ளனர். இத்திரைப்படம் ஏழு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த துணை நடிகருக்கான அகாதமி விருது
*சிறந்த நடிகைக்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரைப்படத்திற்கான அகாதமி விருது

#### பரிந்துரைக்கப்பட்டவை
*சிறந்த நடிகருக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த தழுவிய திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
*
*
*US News article: Million Dollar Maybe, A real-life version of Maggie Fitzgerald
*Another possible real-life Maggie Fitzgerald
*
*
*''Million Dollar Baby'' at the Sports Movie Database

பகுப்பு:ஆங்கிலத் திரைப்படங்கள்
பகுப்பு:2004 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
த ஹர்ட் லாக்கர்

***த ஹர்ட் லாக்கர் ()*** 2008 இல் வெளியான அமெரிக்கப் போர்த் திரைப்படமாகும். கேத்தரின் பிகலோவால் தயாரித்து இயக்கப்பட்டது. ஜெரமி ரெனர், அந்தோணி மக்கி, பிரையன் ஜெராட்டி, கிறித்தியன் கமர்கோ, எவாஞ்செலின் லில்லி, ரால்ப் பியேன்ஸ், டேவிட் மார்ஸ், காய் பியர்ஸ் ஆகியோர் நடித்துள்ளனர். 82 ஆவது அகாதமி விருதுக்கு இத்திரைப்படம் ஒன்பது பிரிவுகளின் கீழ் பரிந்துரைக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஆறு அகாதமி விருதுகளை வென்றது.

## மேற்கோள்கள்

## வெளி இணைப்புகள்
* 
* 

பகுப்பு:ஆங்கிலத் திரைப்படங்கள்
பகுப்பு:2008 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
நிக்கோசியா

**நிக்கோசியா** (, , ), சைப்பிரஸ் நாட்டின் தலைநகரமும் மிகப்பெரிய நகரமும் ஆகும். இது உள்ளூரில் **லெப்கோசியா** () என அழைக்கப்படுகின்றது. இது சைப்பிரசின் வர்த்தக மையமாகவும் திகழ்கின்றது. உலகில் இரு ஆட்சிப்பகுதிகளுக்குச் சொந்தமானதாகப் பிரிக்கப்பட்டுள்ள ஒரேயொரு தலைநகரம் நிக்கோசியா ஆகும். இதன் வடபகுதியையும் தென்பகுதியையும் ஐக்கிய நாடுகள் அவையால் அறிவிக்கப்பட்ட *பச்சைக் கோடு* எனும் பகுதி பிரிக்கின்றது. சைப்பிரஸ் தீவின் மத்திய பகுதியில் இந்நகரம் அமைந்துள்ளது.

## மேற்கோள்கள்


பகுப்பு:சைப்பிரசு
பகுப்பு:ஆசியத் தலைநகரங்கள்
பகுப்பு:ஐரோப்பியத் தலைநகரங்கள்
மொன்றோவியா

**மொன்றோவியா** (), மேற்கு ஆபிரிக்க நாடான லைபீரியாவின் தலைநகரமும் மிகப்பெரிய நகரமும் ஆகும். அத்திலாந்திக் பெருங்கடலின் கரையிலுள்ள இந்நகரம் மொண்செராடோ கவுண்டியினுள் அமைந்திருந்தாலும் தனியாக நிர்வகிக்கப்படுகிறது. பெரிய மொன்ரோவியா மாவட்டம் எனும் மாநகர நிர்வாகப் பிரதேசம், 2008 மக்கட்தொகைக் கணக்கெடுப்பின் படி 1,010,970 மக்களைக் கொண்டுள்ளது. இது லைபீரியாவின் மக்கட்தொகையில் 29% ஆகும். நாட்டின் கலாச்சார, அரசியல் மற்றும் நிதியியல் மையமாக இந்நகரம் விளங்குகின்றது. 

1822இல் உருவாக்கப்பட்ட இந்நகரம் அப்போதைய அமெரிக்க அதிபரான ஜேம்ஸ் மன்ரோவைக் கௌரவிக்கும் முகமாக அவரது பெயரைக் கொண்டுள்ளது. அமெரிக்க அதிபர் ஒருவரின் பெயரில் விளங்கும் இரு தேசியத் தலைநகரங்களில் இது ஒன்றாகும். மற்றையது வாசிங்டன், டி. சி. ஆகும்.

## மேற்கோள்கள்


பகுப்பு:லைபீரியா
பகுப்பு:ஆப்பிரிக்கத் தலைநகரங்கள்
ஜக் மந்திர்

**ஜக் மந்திர்** ஆனது பிசோலா ஏரியில் உள்ள தீவில் கட்டப்பட்டுள்ள அரண்மனை. இது ஏரி தோட்ட அரண்மனை (*Lake Garden Palace*) எனவும் அழைக்கப்படுகிறது. இது இந்திய மாநிலமான ராஜஸ்தானின் உதய்ப்பூர் நகரில் அமைந்துள்ளது. இதைக் கட்டியவர்கள் மேவார் ராச்சியத்தின் மூன்று மகாராணாக்களாகிய சிசோடியா ராஜபுதின மன்னர்கள். இந்த அரண்மனையின் கட்டுமானம் 1551ல் மகாராணா அமர் சிங் ஆரம்பித்தார். பின்னர் மகாராணா கரன் சிங் (1620–1628) தொடர்ந்து கட்டினார், இறுதியில் மகாராணா ஜகத் சிங் I (1628–1652) கட்டி முடித்தார். முந்தைய மகாராணா ஜகத் சிங்கை கவுரவிக்கும் விதமாக **ஜகத் மந்திர்** என பெயரிடப்பட்டது. இவ்வரண்மனையை மன்னர் குடும்பத்தினர் கோடை வாசத்தலமாகவும், விருந்து கொடுக்கவல்ல சொகுசு அரண்மனையாகவும் பயன்படுத்தினர்.இந்த அரண்மனை இரண்டு வெவ்வேறு சந்தர்ப்பங்களில் புகலிடம் கோருவோருக்கு அடைக்கலம் அளித்துள்ளது.
## படத்தொகுப்பு

File:Jugmandir Water Palace, -Udaipur-.jpg|ஜக் மந்திரின் வான் காட்சி
File:Palace of Jugmundur in Oodipoor Lake.jpg|ஜக் மந்திர் அரண்மனையின் சித்திரம், 1829
File:Island palace Jagmandir, Udaipur 101214.jpg|ஜக் மந்திர் அரண்மனையின் முழுக்காட்சி, 1910
File:Island palace Jagmandir, Udaipur 101213.jpg| குல் மஹால் பின்புலத்துடன் ஜக் மந்திரின் அண்மைக் காட்சி

## மேற்கோள்கள்

பகுப்பு:இராசத்தான் அரண்மனைகள்
பகுப்பு:இராஜஸ்தானில் உள்ள சுற்றுலாத் தளங்கள்
ஒழுங்கற்ற கோல மாதிரி

**ஒழுங்கற்ற கோல மாதிரி** என்பது ஒரு வகை நகர அமைப்பு மாதிரி ஆகும். இது குறிப்பாக மூன்றாம் உலக நாடுகளில், ஊர்களில் இருந்து நகரங்கள் உருவாவதற்கான ஒரு மாறுநிலை இயல்புகளைக் கொண்ட பொது இடவெளிகளின் ஒழுங்கமைவு எனலாம். இந்த "மாதிரி" குறிக்கும் அமைப்பு, சரியான திட்டம் இன்மை, குறித்த ஒழுங்குகளுக்கு அமையாத சட்டத்துக்குப் புறம்பான கட்டுமானங்கள் போன்றவற்றால் உருவாகிறது. இந்த நகர அமைப்பு மாதிரியானது, ஆப்பிரிக்கா, தென் அமெரிக்கா, ஆசியா, ஐரோப்பாவில் சில பகுதிகள் ஆகியவற்றில் காணப்படும் தொன்மையான நகரங்களுக்குப் பொருத்தமாக அமைகின்றது.

## இவற்றையும் பார்க்கவும்
* நகர்ப்புற அமைப்பு
* ஒருமைய வலய மாதிரி
* ஆரைத்துண்டு மாதிரி
* பல்மைய மாதிரி

பகுப்பு:நகரத் தளவமைப்பு மாதிரிகள்
கரந்தை

சங்க இலக்கியங்களில் கூறப்படும் **கரந்தை** மலர் எது என்பதை அடையாளம் காண்பதில் அறிஞர்கள் மாறுபடுகின்றனர்.

;அவர்கள் காட்டுவன
* திருநீற்றுப்பச்சை என்னும் கரந்தை
* விஷ்ணு கரந்தை
* மூலிகைக்கரந்தை 
* கொட்டைக்கரந்தை
* கொண்டைக் கரந்தை

தொல்காப்பியம் கரந்தை என்பதை 7 புறத்திணைகளில் ஒன்றான வெட்சித்திணையின் துறைகளில் ஒன்றாகக் காட்டுகிறது.
* வெட்சி சூடி ஆனிரை கவர்வதும், கரந்தை சூடி ஆனிரை மீட்பதும் பண்டைத் தமிழரின் போர்முறை எனப் புறப்பொருள் வெண்பாமாலை என்னும் இலக்கணநூல் கூறுகிறது.

;குறிப்பு
:தொல்காப்பியம் கரந்தையைத் துறை எனக் காட்டுகிறது.
:புறப்பொருள் வெண்பாமாலை 12 திணைகளில் ஒன்று எனக் காட்டுகிறது.

## சங்கப்பாடல் தரும் குறிப்பு
பால் கறக்கும் பசுவின் முலைபோல் கரந்தை பூக்கும் என்கிறார் ஆவூர் மூலங்கிழார்  இந்தச் சான்று கரந்தை என்பது திருநீற்றுப் பச்சை என்பாரின் கருத்தை உறுதி செய்கிறது

## மேலும் பார்க்க
*சங்ககால மலர்கள்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
கருவிளை

சங்கப் பாடல்களில் குறிப்பிடப்படும் **கருவிளை** மலரை இக்காலத்தில் **[[சங்குப்பூ]]** என்கின்றனர். தோற்றத்தில் சங்கின் விரிவாய் போலத் தோன்றம் தருவதால் இதனை இவ்வாறு கூறுகின்றனர். ஏழு வண்ணங்களில் ஒன்றான நீலநிறத்தைப் பஞ்சவண்ணங்களில் ஒன்றாகக் காணும்போது கருமை எனக் கொள்வர். இந்த வகையில் இது கரிய விளைப்பூ.குன்றத்து மகளிர் குவித்து விளையாடிய பூக்களில் இதுவும் ஒன்று.

இலங்கையில் இதனை நீல காக்கணை பூ என்ற பெயரால் அழைப்பர்.

சங்குப்பூ பல்வேறு வண்ணங்களில் பூக்கும். கருவிளை நீலநிறத்தில் மட்டும் பூக்கும் அதன் வேறு இனம்.

கருவிளை என்னும் இந்தப் பூ மணிப் பூங் கருவிளை என்று இந்தப் பூ விளக்கப்படுவதால் இந்தப் பூ மணிநிறம் கொண்டது எனத் தெரியவருகிறது. மணிநிறம் என்பது நீலநிறம். இது தலைவியும், தோழியும் குவித்து விளையாடி அணியாக்கிக் கொண்ட 99 பூக்களில் ஒன்று.
மணியைப் பார்ப்பது போல நீல நிறத்தில் இருக்கும்.
மயில்-பீலியின் கண் போல் இருக்கும்.
கண்ணைப்போல் இருக்கும்.
கண்ணைப் போல் மலரும்.
வெண்ணிறப் பகன்றை மலரின் நிறத்தோடு மாறுபட்ட நிறம் கொண்டது.

;யாப்பிலக்கண வாய்பாடு
:பாடலில் வரும் சீர் 'நிரைநிரை' அசை கொண்டு நிற்பதைக் 'கருவிளை' என்னும் வாய்பாடாகக் கொள்வர்.
thumb|150px|கருவிளை மற்றொரு வகை மலர். கிலுகிலுப்பை மலர்
## மேலும் பார்க்க
*சங்ககால மலர்கள்
* பகன்றை

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:தமிழ்நாட்டின் தாவரங்கள்
காயா

**காயா** (*Memecylon umbellatum*) காய்ப்பது இல்லை. எனவே இதனைக் 'காயா' என்றனர். இம்மரம் இலங்கையில் **காயான்** என அழைக்கப்படும். இது அநேகமாக கத்தி கைபிடி, கோடரி கைபிடி, விறகிற்காகவும் பயன்படுத்தப்படுகிறது.

திருமால் தெய்வத்தை 'காயாம்பூ மேனியன் என்பர். மை நிறம் கொண்ட இந்தத் தெய்வத்தைத் தொல்காப்பியம் 'மாயோன்' எனக் குறிப்பிடுகிறது. மாயோனைத் தெய்வமாகக் கொண்ட முல்லை நிலத்துக் கருப்பொருள்களில் ஒன்று காயா-மலர்.

## சங்க இலக்கியங்களில் காயா
காயா  என்னும் மலர் சங்க இலக்கியங்களில் இவ்வாறு பயின்று வருகிறது. அவற்றில் அது விளக்கப்படும் பாங்கினை இங்குக் காணலாம்.

முல்லை-நிலத்தில் மணி என்னும் நீல-நிறத்தில் பூக்கும்.
மயில் கூட்டம் போல் பூத்துக் கிடக்கும்.
செறிவான இலைகளை உடையது. மகளிர் நெற்றியில் கைக்கும் பொட்டுப்போல் பூத்துக் கிடக்கும்.
மகளிர் பறித்து விளையாடித் தழையாடையில் இணைத்துப் பயன்படுத்துவர்.
சிறுசிறு பூக்களாக இருக்கும்.
முல்லை-நிலத்தில் பூக்கும்.
தேன் கொண்டது.
மென்மையானவை.
மணியைப் போன்ற காயா பவள நிற முல்லை நிலத்தில் உதிர்ந்து கிடக்கும்.

## மேலும் பார்க்க
*சங்ககால மலர்கள்

## வெளி இணைப்புகள்
* வள்ளலார் பாடல்களில் காயாம்பூ
## மேற்கோள் குறிப்புகள்
10. கருவிளை யொண்மலர்காள்  காயா மலர்காள்  திருமால்
உருவொளி  காட்டுகின்றீர்  -**நாச்சியார்  திருமொழி-9/10**

பகுப்பு:குறிஞ்சிப் பாட்டில் வரும் மலர்கள்
பகுப்பு:தமிழ்நாட்டின் தாவரங்கள்
கான் வித் த விண்ட் (திரைப்படம்)

*** கான் வித் த விண்ட் (Gone with the Wind)*** 1939 இல் வெளியான அமெரிக்க திரைப்படமாகும். டேவிட் செல்ணிக் ஆல் தயாரிக்கப்பட்டு விக்டர் பிலேமிங் ஆல் இயக்கப்பட்டது. கிளார்க் கேபிள், விவியன் லே, லெஸ்லி ஹாவர்ட், ஒலிவியா டி ஹாவில்லாந்து, ஹாட்டி மெக்டேனியல், பட்டர்பிளை மெக்குயின் ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து எட்டு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த நடிகைக்கான அகாதமி விருது
*சிறந்த துணை நடிகைக்கான அகாதமி விருது
*சிறந்த கலை இயக்கத்திற்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த தழுவிய திரைக்கதைக்கான அகாதமி விருது
*சிறந்த திரைவண்ணத்திர்கான அகாதமி விருது

#### பரிந்துரைக்கப்பட்டவை
*சிறந்த நடிகருக்கான அகாதமி விருது
*சிறந்த இசை இயக்கத்திற்கான அகாதமி விருது
*சிறந்த அசல் இசைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* ''Gone with the Wind'' wardrobe , an online exhibition from the David O. Selznick collection at the Harry Ransom Center
* Film Stills  Photo Archive
* ''Gone with the Wind'' on DVD at Warner Home Video
* Literature on Gone with the Wind
* Gone With the Wind Fan-Site

பகுப்பு:ஆங்கிலத் திரைப்படங்கள்
பகுப்பு:1939 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்
வாங் சு

**வாங் சு** (சீனம்: 王澍, பிறப்பு 4 நவம்பர், 1963) செஜியாங் மாகாணத்தின் ஆங்சௌவைச் சேர்ந்த ஒரு கட்டடக்கலைஞர் (architect). இவர் சீன கலைக்கழகத்தின் கட்டடக்கலைப் பிரிவின் புலமுதல்வர் (dean) ஆவார். 2012ஆம் ஆண்டு இவர் பிறிட்ஸ்கர் பரிசினை வென்ற முதல் சீனக்குடிமகன் என்ற பெருமையைப் பெற்றார். உலக அளவில் கட்டடக்கலைக்கு வழங்கப்படும் மிகப்பெரும் பரிசு இதுவாகும்.

## மேற்கோள்கள்

## புற இணைப்புகள்

* Images of selected works at Pritzker Prize
* Thorsten Botz-Bornstein: "WANG Shu and the Possibilities of Critical Regionalism in Chinese Architecture" in *The Nordic Journal of Architectural Research*, 1, 2009, 4–17.

பகுப்பு:சீனக் கட்டிடக் கலைஞர்கள்
பகுப்பு:1963 பிறப்புகள்
பகுப்பு:வாழும் மக்கள்
யூ கான்ட் டேக் இட் வித் யூ (திரைப்படம்)

***யூ கான்ட் டேக் இட் வித் யூ (You Can't Take It With You)*** 1938 இல் வெளியான அமெரிக்க திரைப்படமாகும். பிரான்க் காப்ரா ஆல் தயாரித்து இயக்கப்பட்டது. ஜீன் ஆர்தர், லையோனால் பெர்ரிமோர், ஜேம்ஸ் ஸ்டீவர்ட், எட்வர்ட் அர்னால்ட் ஆகியோர் நடித்துள்ளனர். இத்திரைப்படம் ஏழு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த இயக்குனருக்கான அகாதமி விருது
*சிறந்த திரைப்படத்திற்கான அகாதமி விருது

#### பரிந்துரைக்கப்பட்டவை
*சிறந்த துணை நடிகைக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த இசை இயக்கத்திற்கான அகாதமி விருது
*சிறந்த இசைக்கான அகாதமி விருது
*சிறந்த திரைவண்ணத்திர்கான அகாதமி விருது

## மேற்கோள்கள்

## வெளி இணைப்புகள்
*
*
*
*
*

பகுப்பு:ஆங்கிலத் திரைப்படங்கள்
பகுப்பு:1938 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்
ஆல் குவைட் ஆன் த வெஸ்டர்ன் பிரன்ட் (திரைப்படம்)

***ஆல் குவைட் ஆன் த வெஸ்டர்ன் பிரன்ட் (All Quiet on the Western Front)*** 1930 இல் வெளியான அமெரிக்கப் போர்த் திரைப்படமாகும். கார்ல் லேம்மி ஜூனியர் ஆல் தயாரிக்கப்பட்டு லூயிஸ் மைல்ஸ்டோன் ஆல் இயக்கப்பட்டது. லூயிஸ் வோல்ஹிம், லு ஐரிஸ் ஆகியோர் நடித்துள்ளனர். இத்திரைப்படம் நான்கு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த தயாரிப்புக்கான அகாதமி விருது
*சிறந்த திரைப்படத்திற்கான அகாதமி விருது

#### பரிந்துரைக்கப்பட்டவை
*சிறந்த திரை இயக்கத்திற்கான அகாதமி விருது
*சிறந்த தழுவிய திரைக்கதைக்கான அகாதமி விருது
thumb|300px|கார்ல் லேம்மி ஜூனியர் ஆஸ்கார் விருதுடன்

## மேற்கோள்கள்

## வெளி இணைப்புகள்
* 
* 
* 
* 
* Two speeches from the film in text, audio, video from AmericanRhetoric.com

பகுப்பு:ஆங்கிலத் திரைப்படங்கள்
பகுப்பு:1930 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்
இட் ஹாப்பன்டு ஒன் நைட் (திரைப்படம்)

***இட் ஆப்பண்டு ஒன் நைட் (It Happened One Night)*** 1934 இல் வெளியான அமெரிக்க திரைப்படமாகும். பிராங்க் காப்ரா ஆல் தயாரித்து இயக்கப்பட்டது. கிளார்க் கேபிள், கிளாடெட் கோல்பெர், வால்டர் கான்னலி ஆகியோர் நடித்துள்ளனர். இத்திரைப்படம் ஐந்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது.
right|thumb|250px|கேபில் மற்றும் கொல்பர்ட்
right|thumb|250px|மலையேறுதுதல் காட்சி
## விருதுகள்
### [[அகாதமி விருதுகள்]]
#### வென்றவை
*சிறந்த நடிகருக்கான அகாதமி விருது
*சிறந்த நடிகைக்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த தழுவிய திரைக்கதைக்கான அகாதமி விருது

#### பரிந்துரைக்கப்பட்டவை
பரிந்துரை செய்யப்பட்ட அனைத்து விருதுகளையும் வென்றது.

## மேற்கோள்கள்

## வெளி இணைப்புகள்
* 
* 
* 
* 
* "இட் ஹாப்பன்டு ஒன் நைட் " at Filmsite.org

பகுப்பு:ஆங்கிலத் திரைப்படங்கள்
பகுப்பு:1934 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்
ஐன்ரிக் ஏர்ட்சு

**ஐன்ரிக் ருடோல்ஃப் ஏர்ட்ஃசு ** (**ஹைன்ரிக் ருடால்ஃப் ஹெர்ட்ஸ்**, *Heinrich Rudolf Hertz*, பெப்ரவரி 22, 1857 – சனவரி 1, 1894) ஓர் செருமானிய இயற்பியலாளர் ஆவார். மாக்ஸ்வெல்லின் ஒளியின் மின்காந்த அலைக் கொள்கையை விளக்கி விரிவுபடுத்தினார். வானொலி அலைகளை உருவாக்கவும் கண்டறியவும் கூடிய உபகரணங்களை கட்டமைத்து மின்காந்த அலைகளின் இருப்பை பலரும் ஒப்பும் வண்ணம் எடுத்துக் காட்டிய முதல் அறிவியலாளர் ஆவார். மின்காந்தவியலில் இவரது பங்களிப்பை நினைவுகூர்ந்து போற்றும் வண்ணம் அதிர்வெண் அலகிற்கு இவரது பெயர் இடப்பட்டுள்ளது. ஒரு ஏர்ட்சு (குறியீடு:Hz) என்பது காலமுறை நிகழ்வொன்றில் ஓர் வினாடிக்கு ஒரு சுழற்சி ஆகும்.

## மேற்கோள்கள்

பகுப்பு:1857 பிறப்புகள்
பகுப்பு:செருமானியக் கண்டுபிடிப்பாளர்கள்
பகுப்பு:1894 இறப்புகள்
பகுப்பு:செருமானிய இயற்பியலாளர்கள்
1866 ஒரிசா பஞ்சம்

**1866 ஒரிசா பஞ்சம்** (*Orissa famine of 1866*) என்பது 1866 ஆம் ஆண்டு பிரித்தானிய இந்தியாவின் ஒரிசா பகுதியைப் பாதித்த ஒரு பெரும் பஞ்சம். இது ஏறத்தாழ 1,80,000 சதுர மைல்கள் பரப்புள்ள நிலப்பரப்பையும் 4 கோடியே 75 லட்சம் மக்களையும் பாதித்தது.

19ம் நூற்றாண்டில் ஒரிசா பகுதி பிரித்தானிய இந்தியாவின் பிற மாகாணங்களுடன் சரியாக இணைக்கப்படவில்லை. குறைவான போக்குவரத்து வசதிகளுடன் தனிமைப்பட்டிருந்தது. 1865 இல் பருவமழை பொய்த்ததால், விளைச்சல் குறைந்து உணவுத் தட்டுப்பாடு உருவானது. வங்காள வருவாய்த் துறை நிலைமையின் தீவிரத்தை உணராது, பஞ்சத்தை சமாளிக்க போதுமான முன்னேற்பாடுகள் செய்யவில்லை. மே 1866 இல் பஞ்சத்தின் தீவிரத்தை உணர்ந்த பின்னர் காலனிய நிருவாகம், நிவாரணப் பணிகளுக்கு ஏற்பாடு செய்தது. கடல்வழியாக உணவுப் பொருட்களை ஒரிசாவுக்கு அனுப்பும் முயற்சிகள் மோசமான வானிலையால் தாமதமாகின. அவ்வாறு ஒரிசா கடற்கரைக்கு அனுப்பபட்ட உணவுப் பொருட்களை, போதிய போக்குவரத்து கட்டுமானம் இல்லாத காரணத்தால் ஒரிசாவின் உட்பகுதிக்கு அனுப்ப இயலவில்லை. காலனிய ஆட்சியாளர்கள் பஞ்சத்தை சமாளிக்க இறக்குமதி செய்த 10,000 டன் அரிசி செப்டம்பர் 1866 இல் தான் மக்களைச் சென்றடைந்தது. இதற்குள் பட்டினியாலும், காலரா போன்ற தொற்று நோய்களாலும் ஒரிசாவில் மட்டும் பத்து லட்சம் பேர் மாண்டிருந்தனர். இரு ஆண்டுகளில் இப்பகுதி முழுவதும் பஞ்சத்தினால் நாற்பது முதல் ஐம்பது லட்சம் பேர் மாண்டனர்.

அடுத்த ஆண்டும் பஞ்சம் நீடிக்கும் என்று எதிர்பார்த்த அரசு 40,000 டன் அரிசி இறக்குமதி செய்தது. ஆனால் 1866 மற்றும் 1867 இல் பருவமழை பொய்க்காது, விளைச்சல் அதிக அளவில் இருந்ததால், 1868 இல் பஞ்சம் முடிவடைந்தது. பஞ்ச நிவாரணப் பணிகளுக்காக அரசு மொத்தம் 95 லட்சம் ரூபாய்களை செலவிட்டது.

## மேலும் பார்க்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## மேற்கோள்கள்
*
*
*
*
*
*
*
*
*
*
*
*
*
*
*
*
*
*
*
*

பகுப்பு:பிரித்தானிய இந்தியாவில் பஞ்சம்
பகுப்பு:1866 நிகழ்வுகள்
முயுட்டிணி ஆன் த பவுண்டி (திரைப்படம்)

***முயுட்டிணி ஆன் த பவுண்டி (Mutiny on the Bounty)*** 1935 இல் வெளியான அமெரிக்கத் திரைப்படமாகும். பிராங்க் லாய்டு ஆல் தயாரித்து இயக்கப்பட்டது. 
சார்ல்ஸ் லாக்டன், கிளார்க் கேபிள், பிரான்செட் டோன், மொவிதா காஸ்டெண்டா, மாமோ கிளார்க் ஆகியோர் நடித்துள்ளனர். இத்திரைப்படம் ஆறு அகாதமி விருதுகளுக்கு தேர்ந்தெடுக்கப்பட்டது. 
சிறந்த திரைப்படத்திற்கான அகாதமி விருதினை மட்டுமே வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த திரைப்படத்திற்கான அகாதமி விருது

#### பரிந்துரைக்கப்பட்டவை
*சிறந்த நடிகருக்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த அசல் இசைக்கான அகாதமி விருது
*சிறந்த தழுவிய திரைக்கதைக்கான அகாதமி விருது

## படங்கள்

Image:Charles_Laughton_in_Mutiny_on_the_Bounty_trailer.jpg
Image:Clark_gable_mutiny_bounty_9.jpg
Image:Franchot_tone_mutiny_bounty_2.jpg
Image:Movita_franchot_tone_mutiny_bounty_1.jpg
Image:Mutiny bounty 3.jpg
Image:Mutiny_bounty_5.jpg
Image:Mutiny bounty 8.jpg
Image:Mutiny bounty 10.jpg
Image:Mutiny bounty 11.jpg
Image:Mutiny bounty 15.jpg
Image:Mutiny bounty 21.jpg
Image:Mamo_clark_gable_mutiny_bounty.jpg
Image:Clark_gable_franchot_tone_mutiny_1.jpg


## மேற்கோள்கள்

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1935 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:மரண தண்டனை குறித்த திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்
த கிரேட் சேய்க்பீல்ட்

***த கிரேட் சேய்க்பீல்ட் (The Great Ziegfeld)*** 1936 இல் வெளியான அமெரிக்க இசைத் திரைப்படமாகும். ஹன்ட் ஸ்ட்ரோன்பர்க் ஆல் தயாரிக்கப்பட்டு ராபர்ட் லியோனர்ட் ஆல் இயக்கப்பட்டது. 
வில்லியம் போவெல், மயிர்ணா ராய், லுயிஸ் ரெய்னர் ஆகியோர் நடித்துள்ளனர். இத்திரைப்படம் ஏழு அகாதமி விருதுகளுக்கு தேர்ந்தெடுக்கப்பட்டது. 
சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த நடிகைக்கான அகாதமி விருது
*சிறந்த நடன இயக்கத்திற்கான அகாதமி விருது
*சிறந்த திரைப்படத்திற்கான அகாதமி விருது

#### பரிந்துரைக்கப்பட்டவை
*சிறந்த கலை இயக்கத்திற்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த அசல் திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
*
*
*
*

பகுப்பு:ஆங்கிலத் திரைப்படங்கள்
பகுப்பு:1936 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்
தமிழர் காசு இயல் (நூல்)

**தமிழர் காசு இயல்** என்பது நாணயவியல் அறிஞர் நடன காசிநாதன் என்பவரால் எழுதப்பட்டு உலகத் தமிழாராய்ச்சி நிறுவனம் வெளியிட்ட வரலாற்று பதிவு புத்தகமாகும்.

## உள்ளடக்கம்
இதில் தமிழக்த்தில் கிடைத்த காசுகள் மற்றும் தமிழக நாணயவியல் பற்றிய தோற்றமும் 16 வகையான மன்னர்கள் வெளியிட்ட காசுகளும் அவை வரலாற்று நிறுவலில் வகித்த பங்குகளையும் பற்றியும் பதியப்பட்டுளது. இதில் முத்திரைக்காசுகள், சங்ககாலம், ரோமானியர், சாதவாகனர், களப்பிரர், சீனர், பல்லவர், சோழர், பாண்டியர், கண்டகோபாலன், வீரச்சம்பன், விசயநகர வேந்தர், மாவலி வாணாதிராயர், வேணாட்டார், நாயக்கர், மராட்டியர் ஆகியவர்கள் வெளியிட்டு தமிழகத்தில் அகழ்வாய்வுகளில் கண்டேடுக்கப்பட்ட காசுகளை பற்றிய குறிப்புகள் உள்ளன.

## முக்கியத்துவம்
தமிழக வரலாற்று நிறுவலில் கல்வெட்டுகளை தொடர்ந்து நாணயவியலின் பங்கு அதிமுக்கியத்துவம் வாய்ந்தது. அந்த நோக்கில் தமிழக வரலாற்று நிறுவலில் சில முக்கியமான மன்னர்கள் வெளியிட்ட காசுகளை பற்றி எழுதப்பட்ட நூலாகும்.

## இதையும் பார்க்க
* சங்ககாலத் தமிழக நாணயவியல்

## வெளியிணைப்புகள்
* தமிழர் காசு இயல்.pdf

பகுப்பு:வரலாற்றியல் தமிழ் நூல்கள்
பகுப்பு:தமிழக நாணயவியல்
பகுப்பு:தொல்லியல் தமிழ் நூல்கள்
அமெரிக்கன் பியூட்டி (திரைப்படம்)

***அமெரிக்கன் பியூட்டி (American Beauty)*** 1999 இல் வெளியான அமெரிக்க நாடகத் திரைப்படமாகும். புரூஸ் கோயன், டேன் ஜின்க்ஸ் ஆகியோரால் தயாரிக்கப்பட்டு சாம் மெண்டெசு ஆல் இயக்கப்பட்டது. கெவின் ஸ்பேசி, அன்னேட் பெனிங், தோரா பிர்ச், வேஸ் பென்ட்லி, மெனா சுவாரி, கிரிஸ் கூப்பர், அல்லிசன் ஜன்னி ஆகியோர் நடித்துள்ளனர். இத்திரைப்படம் ஐந்து அகாதமி விருதுகளுக்குத் தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளையும் வென்றது.
400px|thumb|அமெரிக்கன் பியூட்டி குழு
## விருதுகள்
### [[அகாதமி விருதுகள்]]
#### வென்றவை
* சிறந்த நடிகருக்கான அகாதமி விருது
* சிறந்த இயக்குனருக்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த திரைப்படத்திற்கான அகாதமி விருது
* சிறந்த அசல் திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1999 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:தகாத உறவுத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:ந.ந.ஈ.தி திரைப்படங்கள்
பகுப்பு:அமெரிக்கத் திரைப்படங்கள்
கௌசாம்பி மாவட்டம்

**கௌசாம்பி மாவட்டம்** (, ) இந்தியாவின், உத்தரப் பிரதேச மாநில மாவட்டங்களுள் ஒன்று. இதன் நிர்வாகத் தலைமையிட நகரம் மஞ்சான்பூர் ஆகும். இம்மாவட்டம் பிரயாக்ராஜ் கோட்டத்தின் கீழ் அமைந்துள்ளது. இம்மாவட்டத்தில் பண்டைய கௌசாம்பி நகரம் பொழிவுடன் விளங்கியது.

## பொருளாதாரம்
2006ல் பஞ்சாயத்து ராஜ் அமைச்சகம் கௌசாம்பி மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி கௌசாம்பி மாவட்டத்தின் மொத்த மக்கட்தொகை 1,596,909. இது தோராயமாக கினி-பிசாவு நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 313வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் கௌசாம்பி மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 23.49%. கௌசாம்பி மாவட்டத்தின்  பாலின விகிதப்படி 1000 ஆண்களுக்கு 905 பெண்கள் உள்ளனர். மேலும் கௌசாம்பி மாவட்ட மக்களின் கல்வியறிவு விகிதம் 63.69%.

## மேற்கோள்கள்

* கௌசாம்பி மாவட்ட இணையதளம்

பகுப்பு:உத்தரப் பிரதேசத்தில் உள்ள மாவட்டங்கள்
கௌசாம்பி மாவட்டம
சேக்சுபியர் இன் லவ்

***சேக்சுபியர் இன் லவ் (Shakespeare in Love)*** 1998 இல் வெளியான அமெரிக்க நகைச்சுவைத் திரைப்படமாகும்.
டேவிட் பார்பிட், டான்னா கிக்லியொட்டி, ஹார்வி வெயின்ஸ்டீன், எட்வர்ட் விக், மார்க் நார்மன் ஆல் தயாரித்து ஜான் மெட்டன் ஆல் இயக்கப்பட்டது. 
க்வைனத் பால்திரோவ், ஜோசப் பியன்னஸ், ஜெப்ப்ரி ரஷ், காலின் பிர்த், பென் அப்லேக், ஜூடி டேஞ்ச் ஆகியோர் நடித்துள்ளனர். 
இத்திரைப்படம் பதிமூன்று அகாதமி விருதுகளுக்கு தேர்ந்தெடுக்கப்பட்டது. 
சிறந்த திரைப்படத்திற்கான அகாதமி விருதையும் சேர்த்து ஏழு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த திரைப்படத்திற்கான அகாதமி விருது
*சிறந்த நடிகைக்கான அகாதமி விருது
*சிறந்த துணை நடிகைக்கான அகாதமி விருது
*சிறந்த கலை இயக்கத்திற்கான அகாதமி விருது
*சிறந்த உடை அலங்காரத்திர்கான அகாதமி விருது
*சிறந்த அசல் இசைக்கான அகாதமி விருது
*சிறந்த அசல் திரைக்கதைக்கான அகாதமி விருது

#### பரிந்துரைக்கப்பட்டவை
*சிறந்த துணை நடிகருக்கான அகாதமி விருது
*சிறந்த உடை அலங்காரத்திர்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த ஒப்பனைக்கான அகாதமி விருது
*சிறந்த இசைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1998 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
காசா ட இந்தியா

**காசா ட இந்தியா ** (Casa da Índia, *இந்திய மாளிகை*) பதினாறாவது நூற்றாண்டில் போர்த்துக்கேய பேரரசு பரந்திருந்தபோது அதன் வெளிநாட்டு பகுதிகளை மேலாண்மை செய்வதற்கான ஓர் போர்த்துக்கேய அமைப்பாகும். வெளிநாட்டு வணிகத்தின் அனைத்துக் கூறுகளையும் கட்டுபடுத்தும் மைய அதிகாரமாகவும் மைய ஏற்றுமதி இறக்குமதி அமைப்பாகவும் விளங்கியது. பொருளியல் கணி்ப்பில் இது ஓர் தொழிற்கூடமாக (*feitoria*) விளங்கியது. தன்காலத்தில் போர்த்துகல்லின் முதன்மையான பொருளியல் நிறுவனமாக இருந்தது. இது *[[லிஸ்பன்|லிசுபனில்]]* உள்ள *டெர்ரீரோ டோ பாசோ* (தற்போதைய *பிராசா டோ கொமர்சியோ*) சதுக்கத்தில் அமைந்துள்ள **ரிபீரா அரண்மனை**யில் இயங்கியது.

## மேற்கோள்கள்


பகுப்பு:போர்த்துக்கேய இந்தியா
த லைப் ஆப் எமிலி சோலா (திரைப்படம்)

***த லைப் ஒப் எமிலி சோலா (The Life of Emile Zola)*** 1937 இல் வெளியான அமெரிக்கத் திரைப்படமாகும். ஹென்றி பிலாங்கி ஆல் தயாரிக்கப்பட்டு வில்லியம் டியாட்டரேல் ஆல் இயக்கப்பட்டது. பால் முனி, குலோரியா ஹோல்டன், கேல் சாண்டர்கார்ட், ஜோசப் சில்ட்க்ரவுட் ஆகியோர் நடித்துள்ளனர். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த துணை நடிகருக்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த அசல் திரைக்கதைக்கான அகாதமி விருது

#### பரிந்துரைக்கப்பட்டவை
*சிறந்த நடிகருக்கான அகாதமி விருது
*சிறந்த கலை இயக்கத்திற்கான அகாதமி விருது
*சிறந்த இயக்குனருக்கான அகாதமி விருது
*சிறந்த துணை இயக்குனருக்கான அகாதமி விருது
*சிறந்த அசல் பாட்டிர்கான அகாதமி விருது
*சிறந்த இசை இயக்கத்திற்கான அகாதமி விருது
*சிறந்த அசல் திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 

பகுப்பு:ஆங்கிலத் திரைப்படங்கள்
பகுப்பு:1937 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்கத் திரைப்படங்கள்
ஆர்டினரி பீபிள் (திரைப்படம்)

***ஆர்டினரி பீபிள் (Ordinary People)*** 1980 இல் வெளியான அமெரிக்க நாடகத் திரைப்படமாகும். ரொனால்ட் சுவாரி ஆல் தயாரிக்கப்பட்டு ராபர்ட் ரெட்போர்ட் ஆல் இயக்கப்பட்டது. டொனால்ட் சதர்லாந்து, மேரி டைலர் மூர், திமோதி ஹட்டன், ஜட் ஹிர்ஷ், எலிசபெத் மெக்கொவர்ன் ஆகியோர் நடித்துள்ளனர். இத்திரைப்படம் ஆறு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த துணை நடிகருக்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த தழுவிய திரைக்கதைக்கான அகாதமி விருது

#### பரிந்துரைக்கப்பட்டவை
*சிறந்த துணை நடிகருக்கான அகாதமி விருது
*சிறந்த நடிகைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1980 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அமெரிக்கத் திரைப்படங்கள்
காசாபிளாங்கா (திரைப்படம்)

***காசாபிளாங்கா (Casablanca)*** 1942 இல் வெளியான அமெரிக்கத் காதல்-நாடகத் திரைப்படமாகும். ஹால் வால்லிஸ் என்பவரால் தயாரிக்கப்பட்டு மைக்கேல் கர்டிஸ் என்பவரால் இயக்கப்பட்டது. ஹம்ப்ரி போகார்ட், இங்க்ரிட் பர்க்மேன், பால் ஹென்ரேயிட் ஆகியோர் நடித்துள்ளனர். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.

1962 ஆம் ஆண்டு தமிழில் வெளிவந்த நெஞ்சில் ஓர் ஆலயம் திரைப்படம் இப்படத்தின் சாயலில் ஒட்டி எடுக்கப்பட்டதாகும்.

## கதை
மொரொக்கோவின் தலைநகரான காசாபிளாங்காவில் கேளிக்கை விடுதியை நடத்திவரும் அமெரிக்கனான ரிக்கும் பாரிசில் அவனைச் சந்திக்கும் இல்ஸாவும் ஒருவரையொருவர் காதலிக்கின்றனர். ஆனால், இரண்டாம் உலகப் போரும், பிரான்ஸில் நாசிக்களின் ஆக்கிரமிப்பும் ஏற்பட்ட பிறகு அவர்கள் பிரிய வேண்டியுள்ளது. இல்ஸா ஏற்கெனவே விக்டரைத் திருமணம் செய்துகொண்டவள். ஆனால், நாஜிகளால் விக்டர் கொல்லப்பட்டிருப்பான் என்று கருதி ரிக்கின் துணையை நாடியிருந்ததுடன் அவனை உண்மையாகக் காதலிக்கவும் செய்கிறாள். ஆனால், விக்டர் உயிருடன் இருப்பது தெரிய வந்ததுமே அவனுடன் காஸாப்ளாங்காவுக்குத் தப்பி வருகிறாள். தனது கேளிக்கை விடுதியில் அவர்கள் இருவரையும் ஒருசேரக் கண்டதும் ரிக் அதிர்ச்சியடைகிறான். இல்ஸா அவனிடம் உண்மையைச் சொல்கிறாள். ஆயினும் இருவருக்குமிடையே ஏற்பட்டிருந்த காதல் உணர்வு தணியாமல் உள்ளது. உகார்தோ அவனிடம் கொடுத்திருந்த இரண்டு அனுமதிச் சீட்டுகள் அவனிடம் உள்ளன. அவை திருடப்பட்டவை என்பது அவனுக்குத் தெரியாது. ஆனால், அவை மிகவும் மதிப்பு வாய்ந்தவை என்பதால், அவற்றைத் தனது கேளிக்கை விடுதி பியானோவுக்குள் ஒளித்து வைத்திருக்கிறான் ரிக். அவை இரண்டையும் பயன்படுத்தித் தன்னுடன் இல்ஸாவை லிஸ்பனுக்கு அழைத்துச் செல்ல அவன் திட்டமிடுகிறான். ஆனால், இத்தாலிய பாசிஸ்டுகளுக்கு எதிராகப் போரிட்ட எத்தியோப்பியர்களுக்குத் துப்பாக்கிகளைக் கடத்திக்கொண்டு சென்றவனும் ஸ்பெயினில் ஜெனெரல் ஃப்ராங்கோவின் பாசிஸத்துக்கு எதிராகப் போர் புரிந்தவனுமான அவன் இறுதியில் காதலைத் துறந்து அந்த இரண்டு அனுமதிச் சீட்டுகளையும் விக்டருக்கும் இல்ஸாவுக்கும் கொடுத்து அவர்கள் அங்கிருந்து தப்பித்துச் செல்வதற்கு உதவுகிறான்.
## விருதுகள்
### [[அகாதமி விருதுகள்]]
#### வென்றவை
* சிறந்த இயக்குனருக்கான அகாதமி விருது
* சிறந்த திரைப்படத்திற்கான அகாதமி விருது
* சிறந்த தழுவிய திரைக்கதைக்கான அகாதமி விருது

#### பரிந்துரைக்கப்பட்டவை
* சிறந்த நடிகருக்கான அகாதமி விருது
* சிறந்த துணை நடிகருக்கான அகாதமி விருது
* சிறந்த ஒளிப்பதிவிர்கான அகாதமி விருது
* சிறந்த திரை இயக்கத்திற்கான அகாதமி விருது
* சிறந்த அசல் பாட்டிர்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1942 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்
தானிசு இந்தியா

**தானிசு இந்தியா ** (*Danish India*) டென்மார்க்கின், (1814 வரை டென்மார்க்-நோர்வே) முன்னாள் இந்தியக் குடியேற்றங்களைக் குறிப்பதாகும். இவை தற்போதையத் தமிழ்நாட்டிலிலுள்ள தரங்கம்பாடி (Tranquebar), தற்போதைய மேற்கு வங்காளத்தின் செராம்பூர் மற்றும் அந்தமான் நிகோபார் தீவுகள் மைய ஆட்சிப்பகுதியில் உள்ள நிக்கோபார் தீவுகள் உள்ளிட்டவையாகும்.

[thumb|160px|1620இல் கட்டபட்ட தான்சுபோர்கு கோட்டை, [தரங்கம்பாடி]]
இந்தியாவின் டேனிஷ் குடியேற்றபகுதிகளை 17வது நூற்றாண்டிலிருந்து 19வது நூற்றாண்டு வரை செயலில் இருந்த டென்மார்க் கிழக்கிந்தியக் கம்பனி நிறுவியது. இந்தக் குடியேற்றங்களின் தலைநகராக 1620 இல் கோரமண்டல் கடற்கரையில் உள்ள தரங்கம்பாடியில் கட்டப்பட்ட டான்சுபோர்கு கோட்டை விளங்கியது.

தானிசுக்காரர்கள் பல வணிக புறமையங்களை நிறுவி தரங்கம்பாடியிலிருந்து ஆண்டனர்:
*1696 – 1722 மலபார் கடற்கரையில் அமைந்துள்ள ஓட்வே டோர்ரெ.
*1698 – 1714 சந்தன் நகருக்கு தென்கிழக்கிலுள்ள தன்மார்க்குநகர் என்கிற கோண்டல்பரா.
*1752 – 1791 கோழிக்கோடு.
*அக்டோபர் 1755 மேற்கு வங்காளத்திலுள்ள செராம்பூரின் பிரெடிரிக்சுநகர்.
*1754/1756 நிக்கோபார் தீவுகள் ( பிரெடிரிக்சுசோர்ன் என்ற பெயரில்).
*1763 பாலசோர் (1636-1643இல் முன்பே ஆக்கிரமிக்கப்பட்டது).

1777ஆம் ஆண்டில் இபகுதிகளை தானிசுக் கம்பனி அரசிடம் ஒப்படைக்க இவை தானிசு மன்னராட்சி் குடியேற்றங்களாயின.

1789 ஆம் ஆண்டு அந்தமான் தீவுகள் பிரித்தானியக் குடியேற்றமானது.
நெபோலியப் போர்களின் போது ஐக்கிய இராச்சியம் தானிசு கடல்வணிகத்தை தாக்கி இந்தியாவிலிருந்த தானிசுக் கிழக்கிந்தியக் கம்பனிக்கு மிகுந்த நட்டத்தை உண்டாக்கியது. மே 1801 - ஆகத்து 1802 மற்றும் 1808 - செப்டம்பர் 20, 1815 காலகட்டங்களில் ஆங்கிலேயர்கள் தரங்கம்பாடி மற்றும் பிரெடிரிக்சுநகர் கோட்டைகளைப் பிடித்து தங்கள் கட்டுபாட்டில் வைத்திருந்தனர்.

மெதுவாக தானிசுக் குடியேற்றங்கள் வலுவிழந்து பிரித்தானிய இந்தியாவின் பகுதிகளாயின: 1839ஆம் ஆண்டில் செராம்பூர் பிரித்தானியர்களுக்கு விற்கப்பட்டது, 1845இல் தரங்கம்பாடியும் பெரும்பாலான சிறு குடியேற்றங்களும் விற்கப்பட்டன. 1868 அக்டோபரில், 1848இலிருந்தே புறக்கணிக்கப்பட்டிருந்த, நிக்கோபார் தீவுகளும் பிரித்தானியர்களுக்கு விற்கப்பட்டன.

## மேற்கோள்கள்

பகுப்பு:டென்மார்க்
பகுப்பு:தமிழ்நாட்டு வரலாறு
பகுப்பு:குடிமைப்பட்ட இந்தியா
ஏர்னெஸ்ட்டு பர்கெசு

**ஏர்னெஸ்ட்டு வாட்சன் பர்கெசு** (Ernest Watson Burgess ) (மே 16, 1886 – டிசெம்பர் 27, 1966) என்பவர் ஒரு நகர்ப்புறச் சமூகவியலாளர். இவர் ஒன்டாரியோவில் உள்ள டில்பரியில் பிறந்தார். ஒக்லகோமாவில் உள்ள கிங்ஃபிசர் கல்லூரியில் கல்வி பயின்ற இவர் பின்னர் சிக்காகோ பல்கலைக் கழகத்தில் சமூகவியல் பயின்றார். 1916 ஆம் ஆண்டில் சிக்காகோ பல்கலைக் கழகத்தில் ஒரு நகர்ப்புறச் சமூகவியலாளராக இணைந்து கொண்டார். இவர் அமெரிக்கச் சமூகவியலாளர் கழகத்தின் 24 ஆவது தலைவராகவும் பணியாற்றியுள்ளார்.

## ஆய்வுகள்
சிக்காகோ பல்கலைக் கழகத்தில் பேராசிரியராக இணைந்து ஐந்து ஆண்டுகளின் பின்னர், 1921 ஆம் ஆண்டில், ஏர்னெஸ்ட்டு புர்கெசு தனது புகழ் பெற்ற ஆக்கங்களில் ஒன்றை வெளியிட்டார். இவர் இன்னொரு சமூகவியலாளரான ராபர்ட்டு பார்க் என்பவருடன் இணைந்து "சமூகவியல் அறிவியலுக்கு ஒரு அறிமுகம்" (Introduction to the Science of Sociology) என்னும் பாட நூல் ஒன்றை எழுதினார். இது இதுவரையில் சமூகவியல் தொடர்பில் எழுதப்பட்ட நூல்களில் மிகவும் செல்வாக்குப் பெற்ற நூல்களில் ஒன்று ஆகும். அக்காலத்தில் பலர், இதனைச் "சமூகவியலுக்கான மறைநூல்" எனப் போற்றினர். இந்நூல், வாழ்வை வேறுபட்ட நோக்கில் பார்த்தவர்களுடைய கவனிப்புக்களையும், கருத்துக்களையும் முன்வைத்தது. சமூகவியலின் வரலாறு, மனித இயல்பு, பிரச்சினைகளை ஆராய்தல், சமூக ஊடாட்டம், போட்டி, முரண்பாடுகள், தன்மயமாதல் போன்ற பல்வேறு தலைப்புக்களில் விடயங்களை முன்வைத்தது. இந்நூலின் தகவல் செறிவு காரணமாக, பர்கெசு இறந்து பல பத்தாண்டுகள் கழிந்த பின்னரும் இன்றும் பயன்பட்டு வருகின்றது.

உடன் பணியாளரான ராபர்ட் ஈ. பார்க் என்பவருடன் இணைந்து பர்கெசு நிகழ்த்திய மிக முக்கியமான ஆய்வுகள் "சிக்காகோ சிந்தனைக்குழு"வின் தோற்றத்துக்கு அடிப்படையாக அமைந்தது. இந்த ஆய்வுகளின் விளைவாக உருவான "மாநகரம்" (The City) என்னும் நூலில் மாநகரத்தைப் பல ஒருமைய வளையங்களால் ஆன ஒன்றாகக் கருத்துருவப்படுத்தினர். இவர்கள் மாநகரத்தை, கூர்ப்பையும், மாற்றங்களையும் அடையும் ஒன்றாக நோக்கினர்.

பர்கெசு, குடும்பம், திருமணம் என்பவை தொடர்பான ஆய்வுகளிலும் பெருமளவு காலத்தைச் செலவிட்டுள்ளார். திருமணங்கள் வெற்றிபெறும் வீதத்தை எதிர்வு கூறுவதற்கான அறிவியல் அடிப்படையிலான அளவீடொன்றை உருவாக்குவதில் இவர் ஆர்வம் காட்டினார். 1939 ஆம் ஆண்டில் லெனார்ட்டு கொட்ரெல் என்பவருடன் இணைந்து இவர் எழுதிய "திருமணங்களின் வெற்றியை அல்லது தோல்வியை எதிர்வுகூறல்" என்னும் நூலில் திருமணங்களில் இசைவு ஏற்படுவதற்குக் கணவன் மனைவி இருவரும் தமது மனப்போக்கிலும், சமூக நடத்தைகளிலும் விட்டுக்கொடுப்புக்களைச் செய்துகொள்ள வேண்டும் என்னும் அடிப்படையில் ஒரு கோட்பாட்டை முன்வைத்தனர். இவர்கள் திருமணங்களின் வெற்றியை எதிர்வு கூறுவதற்காக அட்டவணை ஒன்றையும் உருவாக்கினர். இந்த அட்டவணை, திருமணங்களின் உறுதிநிலைக்குக் காரணமானதெனக் கருதப்படும் பல மாறிகள் சேர்க்கப்பட்டிருந்தன. எனினும், திருமணத்தின் உறுதிநிலைக்குக் காரணம் என அவர்கள் எடுத்துக்கொண்ட விடயங்களில் காதல், கவர்ச்சி போன்றவற்றைச் சேர்க்காததையிட்டு, இவர்களது இந்த முயற்சியைப் பலர் கண்டித்திருந்தனர். இந்த இரண்டு விடயங்களுமே மண வாழ்வின் முக்கியமான கூறுகள் எனப்படுபவை. பர்கசு என்றும் திருமணம் செய்ததில்லை என்பது குறிப்பிடத் தக்கது.

## இவற்றையும் பார்க்கவும்
* ஒருமைய வலய மாதிரி

## மேற்கோள்கள்

பகுப்பு:சமூகவியலாளர்கள்
பகுப்பு:1886 பிறப்புகள்
பகுப்பு:1966 இறப்புகள்
பகுப்பு:அமெரிக்க சமூகவியலாளர்கள்
ஜேம்ஸ் பாண்ட் தீவு

**ஜேம்ஸ் பாண்ட் தீவு** அல்லது (Khao Phing Kan) என்பது தாய்லாந்து நாட்டில் ப்பாங் ங்கா வளைகுடாவில் உள்ள ஒரு குட்டித் தீவு ஆகும். 1974 ஆம் ஆண்டில் வெளிவந்த ஜேம்ஸ் பாண்ட் என்ற கற்பனை உளவாளி கதாபாத்திரம் நடித்த *[[தி மேன் வித் கோல்டன் கன்]]* என்ற ஹாலிவுட் படத்தின் சில பகுதிகள இந்த தீவில் படமாக்கப்பட்டன. அதைத் தொடர்ந்து இந்த தீவு தாய்லாந்து மக்களால் *ஜேம்ஸ் பாண்ட் தீவு* என அறியப்படுகிறது. இந்த தீவு ப்பாங் ங்கா மாகாணத்தில் உள்ள ஆவ ப்பாங் ங்கா தேசிய பூங்காவின் ஒரு பகுதியாகும்.

பகுப்பு:தாய்லாந்துப் புவியியல்
வலைவடிவ நகர அமைப்பு

**வலைவடிவ நகர அமைப்பு** (grid plan) அல்லது **வலைவடிவச் சாலை அமைப்பு** என்பது ஒரு வகையான நகரத் தளவமைப்பைக் குறிக்கும். இதில் ஒன்றுக்கொன்று இணையான ஒரு தொகுதி சாலைகளும், அவற்றுக்குச் செங்குத்தான இன்னொரு தொகுதிச் சாலைகளும் ஒன்றையொன்று வெட்டுவதனால் வலை போன்ற தளவமைப்பு உருவாகிறது. பண்டைக் கிரேக்கத்தில் இவ்வாறான நகர அமைப்பு இப்போடேமிய அமைப்பு எனப்பட்டது.

## பண்டைக்கால வலைவடிவ நகர அமைப்பு
வலைவடிவ நகர அமைப்பு, மிகவும் பழைய காலத்திலேயே பல்வேறு பண்பாடுகளில் தோற்றம் பெற்றது. சில மிகப் பழமையான நகரங்கள் இவ்வகையான அமைப்புக் கொண்டவை. கிமு 2600 ஆம் ஆண்டுக் காலப் பகுதியில் செழித்திருந்த சிந்துவெளி நாகரிகத்தைச் சேர்ந்த நகரங்களான அரப்பா, மொகெஞ்சதாரோ போன்ற நகரங்கள், வடக்குத் தெற்காகவும், கிழக்கு மேற்காகவும் அமைந்து ஒன்றையொன்று வெட்டிச் செல்லும் வலைவடிவச் சாலையமைப்பைக் கொண்டிருந்தன. கிமு முதலாவது ஆயிரவாண்டில் இருந்து கிபி 11 ஆம் நூற்றாண்டுவரை இந்தியத் துணைக்கண்டப் பகுதிகளில் நிலைத்திருந்த தக்சிலா அல்லது காந்தார நாகரிகத்தைச் சேர்ந்த நகரங்களும் வலைவடிவ அமைப்பைக் கொண்டிருந்தன.

கிமு 2570 - 2500 காலப் பகுதியைச் சேர்ந்த எகிப்தின் கிசா என்னும் ஊரிலும், சுற்றுமுறையில் வரும் தொழிலாளர்கள் தங்குவதற்கான குடியிருப்புப் பகுதிகளும் இவ்வாறான அமைப்பைக் கொண்டிருந்தன.

பகுப்பு:நகரங்கள்
முடிவுறுத் தமனி

thumb|400px|படத்தில் தசை 2க்கான குருதி வழங்கும் தமனி 2 இன் கிளைகளில் இருந்து பெறப்படுகின்றது. தசை 2க்கு குருதியை வழங்கும் கிளை அடைபடும் போது அதனுடன் பின்னப்பட்டுள்ள தமனி 1இன் கிளையினூடாகக் குருதி தமனி 2 இன் கிளைக்கு வந்தடைகின்றது, எனவே ஈற்றில்  தசை 2க்கான குருதி விநியோகம் ஓரளவு கிடைக்கின்றது. இது தொழிற்பாட்டு முடிவுறுத் தமனி ஆகும்.

**முடிவுறுத் தமனி** (*End Artery*) என்பது உடலின் ஒரு குறிப்பிட்ட பகுதி இழையத்துக்கு (திசுவுக்கு) மட்டுமே ஆக்சிசனை எடுத்துச் செல்லும் குருதியை வழங்கும் ஒரேயொரு தமனியைக் குறிக்கும் சொல்லாகும். இத்தமனியில் அடைப்பு ஏற்பட்டால் தமனி வழியாகக் குருதி வழங்கப்படும் பகுதி பாதிப்படையும். பொதுவாக குருதிச்சுற்றோட்டத்தில் ஒரு தமனியில் அடைப்பு ஏற்படும் போது, ஒரு குறிப்பிட்ட பகுதிக்கு தேவையான குருதியை வேறொரு தமனி மூலம் வழங்கப்பெறுகின்றது. இப்படி நிகழ்வதற்கு முக்கியக் காரணம் வெவ்வேறு தமனிகளிடையே உள்ள தமனிப்பின்னல் (Anastomosis) ஆகும்.

உடலின் மிகமுக்கியமான உறுப்புகளுக்கு இந்தத் தமனிப்பின்னல் இன்றியமையாதது ஆகும். மூளை, இதயம் போன்றவற்றிற்கு அவற்றின் முதன்மையான தமனியில் அடைப்பு ஏற்பட்டு, குருதி ஊட்டக்குறை ஏற்படும்போது வேறொரு தமனி குருதி வழங்குதலை முழுவதுமாக எடுத்துக்கொள்கின்றது. இவ் இயக்கத்துக்குத் தமனிகளில் உள்ள அழுத்த வேறுபாடு முக்கியப் பங்கு வகிக்கின்றது. உயர் அழுத்தம் காரணமாக நாளடைவில் புதிதாகத் திறந்து விடப்பட்ட கிளைத் தமனியின் பருமன் கூடி விரிவடையும்.

முடிவுறுத் தமனி என்பது இரண்டு வகைகளைக் கொண்டு உள்ளது. 
#உடற்கூற்றியல் (மெய்யான) முடிவுறுத் தமனி, 
#தொழிற்பாட்டு முடிவுறுத் தமனி

***உடற்கூற்றியல் (மெய்யான) முடிவுறுத் தமனி** : இது தமனிப்பின்னல் அற்றது, எனவே இத்தமனி அடைபட்டால் குருதி வழங்கல் முற்றிலுமாகத் தடைப்பட்டு விடும். இதற்குச் சிறந்த எடுத்துக்காட்டு விழித்திரைக்கு குருதி வழங்கும் விழித்திரை நாடி ஆகும்.
***தொழிற்பாட்டு முடிவுறுத் தமனி**: இது வேறொரு தமனியுடன் தமனிப்பின்னல் உடையது, ஆனாலும் தேவையான அளவு குருதி வழங்கல் தர இயலாதது. மூளை, கல்லீரல், இதயம், மண்ணீரல் போன்றவற்றிற்குரிய தமனிகளின் இறுதிக் கிளைகள் இவற்றுள் அடங்கும்.

## உசாத்துணைகள்

பகுப்பு:தமனிகள்
மலேசியாவில் அதிக மக்கள்தொகை கொண்ட நகரங்கள்

மலேசியாவின் அதிக மக்கள் தொகை கொண்ட நகரங்களின் முதல் ஐம்பது நகரங்கள் இந்தப் பட்டியலில் இடம்பெறுகின்றன.

## மக்கள் தொகை

## மேற்கோள்கள்
புறநகர்

**புறநகர்** (Suburb) என்பது, நகரங்களின் புறப் பகுதியில் அவற்றின் ஒரு பகுதியாக அல்லது நகரத்தில் இருந்து அன்றாடம் போக்குவரத்துச் செய்யக்கூடிய தொலைவில் தனியாக அமைந்திருக்கும் குடியிருப்புப் பகுதியைக் குறிக்கும். முதல் வகைக்கு எடுத்துக்காட்டாக, ஆசுத்திரேலியா, நியூசிலாந்து ஆகிய நாடுகளில் உள்ள புறநகர்களையும், இரண்டாம் வகைக்கு எடுத்துக்காட்டாக ஐக்கிய அமெரிக்கா, கனடா ஆகிய நாடுகளில் காணப்படும் புறநகர்களையும் கூறலாம். சில புறநகர்கள் தன்னாட்சி நிர்வாக அமைப்பைக் கொண்டிருக்கின்றன. பெரும்பாலான புறநகர்கள் உள்நகரப் பகுதிகளை விடக் குறைவான மக்கள்தொகை அடர்த்தியைக் கொண்டனவாக இருக்கின்றன. மேம்பட்ட சாலைப் போக்குவரத்து வசதிகளும், தொடருந்துப் போக்குவரத்து வசதிகளும் அறிமுகமானதன் விளைவாக 19 ஆம் 20 ஆம் நூற்றாண்டுகளில் பெரிய அளவில் புறநகர்கள் உருவாயின. தமது சூழலில் பெருமளவிலான மட்டமான நிலப்பரப்பைக் கொண்ட நகரங்களைச் சுற்றிப் புறநகர்கள் உருவாகின்றன.

## இவற்றையும் பார்க்கவும்
* நகர்ப்புற அமைப்பு

## மேற்கோள்கள்

பகுப்பு:நகர்ப்புறப் பகுதிகள்
பகுப்பு:மாநகரம்
டர்ம்ஸ் ஒப் என்டியர்மென்ட் (திரைப்படம்)

***டர்ம்ஸ் ஒப் என்டியர்மென்ட் (Terms of Endearment)*** 1983 இல் வெளியான அமெரிக்க திரைப்படமாகும். ஜேம்ஸ் ப்ரூக்ஸ் ஆல் தயாரித்து இயக்கப்பட்டது. ஷிர்லி மெக்லேயின், தேப்ரா விங்கர், ஜேக் நிக்கல்சன், டான்னி தெவிடோ, ஜான் லித்கவ், ஜெஃப் டானியல்சு ஆகியோர் நடித்துள்ளனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த துணை நடிகருக்கான அகாதமி விருது
*சிறந்த நடிகைக்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த தழுவிய திரைக்கதைக்கான அகாதமி விருது

#### பரிந்துரைக்கப்பட்டவை
*சிறந்த துணை நடிகருக்கான அகாதமி விருது
*சிறந்த நடிகைக்கான அகாதமி விருது
*சிறந்த கலை இயக்கத்திற்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த அசல் இசைக்கான அகாதமி விருது
*சிறந்த இசைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 

பகுப்பு:1983 ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:தகாத உறவுத் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
லியாங் குவாங்லி

**லியாங் குவாங்லி** (; 9 திசம்பர் 1940 – 12 நவம்பர் 2024) சீனாவின் ஒரு ஓய்வுபெற்ற படைத்தளபதியும் முன்னாள் பாதுகாப்புத்துறை அமைச்சரும் ஆவார். 1958 ஆம் ஆண்டு ராணுவத்தில் சேர்ந்த குவாங்லி அதன் பின் பல பதவிகள் வகித்தார். 2002 ஆம் ஆண்டு முதல் 2007 ஆம் ஆண்டுவரை ராணுவத் தளபதியாக இருந்தார். இது தவிர குவாங்லி சீன அரசின் நடுவண் ராணுவக்குழுவில் ஒரு உறுப்பினராகவும் இருந்தார். 2013 ஆம் ஆண்டு இவர் படைத்தளபதி பொறுப்பிலிருந்து ஒய்வுபெற்றார்.

## சான்றுகள்

### மூலங்கள்
* 
* China's General Chen Bingde appointed to key military post  (AFP via the *Straits Times*)

## வெளியிணைப்புகள்
* 

பகுப்பு:சீன அரசியல்வாதிகள்
பகுப்பு:1940 பிறப்புகள்
பகுப்பு:2024 இறப்புகள்
குரலி

**குரலி** தாவரத்தில் 3 வகைகள் (*Trapa natans, Trapa bicornis, *Trapa rossica'') உள்ளன. அவற்றில் நீர்நிலையிலும், மரத்தில் படரும் வகைள் உள்ளன. இவை சிவப்பு நிறத்தில் நீண்ட குரல்கொத்தாகப் பூக்கும்.

;நீர்நிலையில் குரலி
:குரலி நீரில் பூக்கும் மலர். நீர்நாய் ஒன்று நீரில் குரலி பூத்திருந்த குளத்தைக் கலக்கி வாளைமீனை இரையாகப் பெறுமாம்.
;குருந்த மரத்தில் படர்ந்த குரலி
:குரல் என்பது ஒரு கொடி. அது குருந்த மரத்தில் படர்ந்திருந்த செய்தி பழம்பாடலில் உள்ளது.
;செந்நிறச் சிறுமலர் நீள்கொத்து
:குரலி மலரைக் குறிஞ்சிப்பாட்டு என்னும் சங்கநூல் 'சிறுசெங் குரலி' எனக் குறிப்பிடுகிறது. இதனால் இந்தப் பூ சிறிதாகச் சிவப்பு நிறத்தில் இருக்கும் எனத் தெரிகிறது. சங்ககால மகளிர் குவித்து விளையாடிய 99 வகையான மலர்களில் இதுவும் ஒன்று.
;குரல்
:குரல் என்னும் சொல் நாவொலியில் வரும் குரலொலியைக் குறிக்கும்.
:குரல் என்னும் சொல் நீண்ட வரிசையில் பூத்திருக்கும் பூக்கொத்தைக் குறிக்கும்.

;ஒப்புநோக்குக
:குரவம்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:கொட்டைகள்
பகுப்பு:தமிழ்நாட்டின் தாவரங்கள்
குரவம்

குரவ மலர் பற்றிச் சங்கப்பாடல்கள் தரும் செய்திகள்
* குரவ மலரின் நனை-அரும்புகள் மரக்கிளைகளில் பசுமை நிறத்தில் காணப்படும்.
* குரவம் என்னும் மலர் கொத்துக்கொத்தாகப் பூக்கும். 
* நறுமணம் மிக்க குரவம் பூவைப் 'பாவை' என்பர். 
* குரவம் காட்டில் பூக்கும் மலர்.
* குரவமரம் நீண்ட நீண்ட சினைகளை (வலார் போன்ற கிளைகளை) உடையது. இதன் பூக்களைக் குயில்கள் விரும்பி உண்டு அதில் வாழும்.
* குரவம்பூ மிகுதியான மகரந்தப் பொடிகளை உடையது.
## இவற்றையும் பார்க்கவும்
:சங்ககால மலர்கள்
## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:தமிழ்நாட்டின் தாவரங்கள்
துடும்பாட்டம்

**துடும்பாட்டம்** என்பது கொங்கு நாட்டுப் பகுதியைச் சேர்ந்த ஒரு நடனக்/ஆடற்கலை வடிவம் ஆகும். இது பெரிய மேளங்களை அடுத்துக் கொண்டு ஆடப்படும் ஆட்டம் ஆகும். இது ஆடப்படுவது அருகி வந்தாலும், இதை பல குழுக்கள் இன்றும் இசைத்து ஆடி வருகிறார்கள். பொதுவாக இந்த துடும்பாட்டம் கோயம்புத்தூா் மாவட்டங்களில் மிக பிரபலமாக அடிக்கக்கூடிய ஒரு இசை நிகழ்ச்சி.

## வரலாறு
ஆதிகாலத்தில்  சமூகத்தினருக்கு வரும் ஆபத்துக்களை உணா்த்தும் விதமாக எழுப்பப்பட்ட ஓசையே துடும்பாட்டம்.

## பெயா் காரணம்
துடும்: துடும் என்பது பொிய இசைக் கருவியைக் குறிக்கிறது. அதாவது, ஆங்கிலத்தில் பேஸ் என்று அழைக்கப்படுகிறது. இதனை இசைக்கும்போது, துடும், துடும், துடும்... என்று இசை எழுப்புவதால் இதற்கு துடும் என்று பெயா் வந்தது. இதனோடு சோ்ந்து சிறிய வடிவில் உள்ள இசைக்கருவியை உருட்டு என்று அழைக்கப்படுகிறது. அதாவது இந்த துடும் என்ற இசைக்கேற்றவாறு தொடா்ந்து இசைக்கக் கூடிய ஒரு இசை உருட்டு.  இரண்டும் சேரும்போது துடும்பிசை உருவாகிறது. பல கலைஞா்கள் இந்த இசையை இசைக்க, இசைக்கு ஏற்றவாறு  ஒரு குழுவினா் ஆடுவது துடும்பாட்ம்.இந்த துடும்பாட்டம் கோயம்புத்தூா் திருவிழாக்களில் சுமாா்  நூற்றுக்கும் மேற்பட்டோா் இசைப்பாா்கள் என்பது குறிப்பிடத்தக்கது.

## மேற்கோள்கள்
பகுப்பு:தமிழர் ஆடற்கலைகள்